Qara amur

Qara amur və ya Çin külməsi () — Çəkikimilər dəstəsindən balıq növü. Öz cinsinin yeganə nümanyəndəsidir.

 Təsvir 
Rusiyada nadir növ sayılır və sayları getdikcə azalır. Çində isə sənaye əhəmiyyətli balıq növüdür. 1972-ci ildən SSRi ərazisində Amur çayının hövzəsində ovlanması qadağan edilmişdir. Növ Amur çayı hövzəsindən Çinin cənubuna qədər ərazilərdə yayılmışdır. Bədəni uzadılmış formadadır və iri pulcuqlarla örtülmüşdür. Xarici görünüş baxımından ağ amura bənzəyir, ancaq rənginin tündlüyünə görə ondan seçilir. Qara amurlar molyusklar, həmçinin həşərat sürfələri və digər orqanizmlərlə qidalanır. 4 illik Qara amurlar 1,4–1,8 kq molyusk yeyir. Böyük sürülər əmələ gətirmirlər. Qara amurlar 7–9 illiyində və 70 sm uzunluğa çatdıqda yetkinləşir. Arealının cənubunda daha tez böyüyür və 5 illiyində 55 sm-ə çatır.

 Əhəmiyyəti 
Qara Amur Çinin su hövzələrində aktiv şəkildə yetişdirilir.

 Həmçinin bax 
 Ağ amur

 İstinadlar 

 Xarici keçidlər 

 Rusiyanın onurğalı heyvanları: Qara amur.
Kateqoriya:Balıqlar
Kateqoriya:Çəkikimilər
Kateqoriya:Rusiya balıqları
Kateqoriya:1846-cı ildə təsvir edilən balıqlar
Kateqoriya:Təhlükədə olmayan növlər
Kateqoriya:Qırmızı kitaba görə az qayğı tələb edən növlər